|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **PRIESKUM TRHU**v zmysle § 117 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj „zákon o VO“)

|  |  |  |  |
| --- | --- | --- | --- |
| Názov obstarávateľa | Slovenská konsolidačná, a.s.  |  |  |
| Poštová adresa | Cintorínska 21 |  |  |
| Mesto | Bratislava | PSČ | 814 99 |
| IČO | 35776005 |  |  |
| Kontaktné osoby | Ing. Ľubomír HrehovčíkIng. Ivan Sojka | Tel. | 0915 900 0090904 922 992 |
| e-mail | hrehovcik@bhic.sk, isojka@konsolidacna.sk  |  |  |

 |  |

1. **Predmet zákazky:**

Predmetom zákazky je výber poskytovateľa poistnej služby pre verejného obstarávateľa, Slovenskú konsolidačnú, a.s. (ďalej aj „SK, a.s.“).

1. **Konkretizácia predmetu zákazky:**

Predmetom zákazky je poskytnutie poistnej služby pre prípad zodpovednosti za škodu spôsobenú poisteným (SK, a.s.) tretím osobám v súvislosti so spracúvaním osobných údajov z dôvodu platnosti zákona č. 18/2018 Z. z. a nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a voľnom pohybe týchto údajov (ďalej aj „nariadenie GDPR“) na obdobie 12 mesiacov, a to od 1.12.2019 do 30.11.2020.

Opis predmetu zákazky je podrobne špecifikovaný v **Prílohe č. 1.** tejto Výzvy.

1. **Cenová ponuka:**

V nadväznosti na uvedené si Vás dovoľujeme požiadať o predloženie cenovej ponuky na celý predmet zákazky opísaný v bode 1. tejto Výzvy.

***Cenová ponuka musí obsahovať:***

* 1. Základné identifikačné údaje uchádzača v zmysle **Prílohy č. 2.** tejto Výzvy.
	2. Cenovú ponuku predloženú v zmysle **Prílohy č. 2.** tejto Výzvy.
	3. Návrhy poistných zmlúv v listinnej podobe a tiež v elektronickej podobe (MS Word) na DVD/USB nosiči.
	4. Čestné prehlásenie (sken) o skutočnosti, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu v zmysle ustanovenia § 32 ods. 1 písm. f) zákona o VO. Čestné prehlásenie musí byť podpísané štatutárnym zástupcom uchádzača, alebo iným zástupcom uchádzača, ktorý je oprávnený konať v jeho mene.
1. **Požadované obchodné podmienky a platobné podmienky:**

Prijatá cena zákazky je konečná a nemenná. Verejný obstarávateľ uzatvorí s úspešným uchádzačom Zmluvu za škodu spôsobenú poisteným tretím osobám v súvislosti so spracúvaním osobných údajov a voľnom pohybe týchto údajov (ďalej aj „nariadenie GDPR“) ***na dobu poistenia 12 mesiacov, a to od 1.12.2019 do 30.11.2020.***

1. **Miesto uskutočnenia predmetu zákazky:**

Verejný obstarávateľ požaduje, aby mu boli poisťovacie služby/predmet zákazky poskytnuté na požadovanom mieste, ktorým je územná platnosť EÚ.

1. **Kritériá na hodnotenie ponúk**:

Kritériom na hodnotenie ponúk je najnižšia cena za celý predmet zákazky opísaný v bode 2. tejto Výzvy.

1. **Kontaktná osoba vo veciach obsahovej stránky predmetu zákazky:**

Ing. Ľubomír Hrehovčík, poistný poradca, tel. 0915 900 009, e-mail: hrehovcik@bhic.sk

1. **Spôsob doručenia a lehota na predloženie cenovej ponuky:**

Cenovú ponuku prosíme doručiť v zalepenej obálke na adresu: Slovenská konsolidačná, a.s., odbor ekonomiky, Cintorínska 21, 814 99 Bratislava, číslo kancelárie 304 a to buď **poštou** v lehote **do: 11.11.2019** alebo **osobne** v čase od 9:00 hod. do 14:00 hod., najneskôr však v lehote **do: 12.11.2019 do 11:00 hod.** Obálku s ponukou žiadame zreteľne označiť menom predkladateľa ponuky a nápisom **„PT – poistenie GDPR - NEOTVÁRAŤ“.**

Termín osobného doručenia odporúčame dohodnúť s Ing. Ivanom Sojkom, tel.: 0904 922 992

1. **Dôvody zrušenia zadania zákazky:**

Ak nebola predložená ani jedna ponuka,

ak ani jeden z uchádzačov nesplnil podmienky výzvy,

ak ani jedna z ponúk nevyhovuje požiadavkám verejného obstarávateľa,

ak sa zmenili okolnosti, za ktorých bolo obstarávanie vyhlásené.

Verejný obstarávateľ si vyhradzuje právo odmietnuť všetky predložené ponuky.

Verejný obstarávateľ neuzavrie rámcovú dohodu o poskytovaní služieb s uchádzačom, ktorý nespĺňa podmienky účasti podľa § 32 ods. 1 písm. e) a f) zákona o VO, alebo ak u neho existuje dôvod na vylúčenie podľa § 40 ods. 6 písm. f) zákona o VO. Ustanovenie § 11 zákona o VO tým nie je dotknuté.

*Príloha č. 1: Opis predmetu zákazky*

*Príloha č. 2: Cenová ponuka*